open-index/open-wikipedia-markdown huggingface dataset:
Օլգա Միլլես

**Օլգա Միլլես** (, ծննդյամբ՝ Գրաններ, ), ավստրիական ծագմամբ շվեդ  նկարիչ։

Քանդակագործ Կարլ Միլլեսի կինը։

## Կենսագրություն
Օլգա Գրանները ծնվել է Գրացում (Ավստրիա), 1874 թվականին։ Դեռևս վաղ տարիքից նա ցուցաբերում էր նկարելու  իր ունակությունը և արդեն տասներկու տարեկան հասակում ստացավ կրթաթոշակ *Landschaftliche Zeichenakademie*-ում սովորելու համար։ Այնուհետև նա շարունակեց նկարչություն ուսումնասիրել Փարիզում և Մյունխենում և շուտով դարձավ պահանջված նկարիչ՝ մեծ թվով պատվերներով։ Օլգան հիմնականում նկարում էր ավստրիական արիստոկրատների և նրանց երեխաների դիմանկարները։

Օլգան ծայրաստիճան հավատացյալ էր և նույնիսկ մտածում էր կանանց մենաստանում նկարչության ուսուցչի տեղ գտնելու մասին։ Նա չէր ձգտում ամուսնանալ, բայց 1898 թվականին Փարիզում ծանոթացավ շվեդ քանդակագործ Կարլ Միլլեսի և նրա քրոջ՝ Ռութ Միլլեսի հետ։ Երբ Կառլն առաջարկություն արեց Օլգային, նա սկզբում հրաժարվեց, քանի որ ցանկանում էր իրեն ամբողջովին նվիրվել արվեստին։ Այնուամենայնիվ, 1900 թվականին տեղի ունեցավ նրանց գաղտնի նշանադրությունը, իսկ 1905 թվականին՝ ամուսնությունը Գրացում։ Հարսանիքից մեկ տարի անց Օլգան ամուսնու հետ տեղափոխվեց Շվեդիա։ Ամուսինները երեխաներ չունեին։

1906 թվականին սկսվեց Միլլեսգորդենի շինարարությունը՝ տնով  և շրջակա այգով։ Սակայն, ըստ ամենայնի, այս նախագծով ավելի շատ հետաքրքրված էր Կառլը, քան Օլգան։ Նա տխրում էր  տան համար, անվստահություն էր զգում իր իսկ արվեստի հանդեպ և Միլլեսգորդենի վեհությունը ճնշում էր նրան։ Ուստի նա նախընտրեց ավելի շատ ժամանակ անցկացնել ծնողների հետ Գրացում։

Ամուսնությունից հետո Օլգան շարունակեց զբաղվել գեղանկարչությամբ, չնայած փոքր ծավալով։ Նրա գործերից ոչ բոլորն են պահպանվել, քանի որ նա ծայրաստիճան ինքնաքննադատաբար էր վերաբերվում իր գործերին  և հավանաբար ոչնչացրել էր իր նկարների ու էսքիզների մի մասը։ 1931 թվականին Կառլ Միլլեսին հրավիրեցին դասավանդելու Դետրոյթի Կրենբրուկսի արվեստի ակադեմիայում  և հետագա  20 տարիները ամուսիններն անցկացրեցին Միացյալ Նահանգներում ՝ Շվեդիա վերադառնալով միայն 1951 թվականին։

1955 թվականին Կառլ Միլլեսի մահից հետո Օլգան վերադարձավ հայրենի Գրաց, որտեղ էլ մահացավ 1967 թվականին 93 տարեկան հասակում։ Նրա աճյունը տեղափոխվեց Շվեդիա։ Թաղված է Միլլեսգորդենում։

## Ծանոթագրություններ

Կատեգորիա:Ավստրիացի նկարչուհիներ
Կատեգորիա:Շվեդ նկարչուհիներ
Կատեգորիա:19-րդ դարի կին արվեստագետներ
Կատեգորիա:Շվեդ կին արվեստագետներ
Ոթմուս

**Ոթմուս** (Ոդմուս, Ոթմսու, Ոդմսու, Ատմիսո, Հոթմսու, Օդմսո, Օթմսու, Ութմուս, Ութմուզ), գյուղ Մեծ Հայքի Այրարատ նահանգի Վանանդ գավառում, հավանաբար՝ սույն գավառի հյուսիս–արևմտյան մասում։

## Պատմություն
Առաջին անգամ Ոթմսուն հիշատակել է Ե դարի հայ պատմիչ Ղազար Փարպեցին։
Ոթմսու գյուղի մասին տեղեկություններ են տալիս նաև Է դարի հայ պատմիչ Սեբեոսը, Ժ դարի հայ պատմիչ և հայոց կաթողիկոս Հովհաննես Դրասխանակերտցին, ԺԳ դարի հայ պատմիչ Կիրակոս Գանձակեցին։ Վանանդ գավառի այս բնակավայրի մասին տեղեկություններ են հաղորդում նաև վրացական միջնադարյան աղբյուրները։

## Նշանավոր անձինք
[մինի|Վանանդ գավառը [Մեծ Հայք երկրամասի Այրարատ նահանգի քարտեզում։]]
Մեծ Հայք երկրամասի Այրարատ նահանգի Վանանդ գավառի Ոթմսու բնակավայրից են Հայոց Պատմության մի շարք նշանավոր անձինք։ Մասնավորապես,՝ Հայոց հետևյալ կաթողիկոսները․
* Բաբգէն Ա Ոթմսեցի կաթողիկոս՝ 490-516թթ․,
* Իսրայէլ Ա Ոթմսեցի՝ 667-677 թթ․,
* Տրդատ Ա Ոթմսեցի՝ 741-764 թթ․։

Ըստ Ղազար Փարպեցու վկայության՝ Ոթմսու գյուղում է թաղված Հայոց նշանավոր կաթողիկոսներից մեկը՝ Գյուտ Ա Արահեզացին՝ Ե դար։

## Տես նաև

## Գրականություն
* Հայաստանի և հարակից շրջանների տեղանունների բառարան։ Թ.Խ. Հակոբյան, Ստ.Տ. Մելիք-Բախշյան, Հ.Խ. Բարսեղյան։ Երեւանի Համալսարանի Հրատարակչություն, Երեւան, 1998։ Հատոր 4, Ցուցակ 1, Էջ 168։
* Հայաստանի պատմական աշխարհագրություն։ Թադևոս Հակոբյան, Երևան, ԵՊՀ հրատարակչություն, 2007, 518 էջ։

## Պատկերասրահ

## Ծանոթագրություններ

## Արտաքին հղումներ
* «Քրիստոնյա Հայաստան» հանրագիտարան, Երևան, 2002
* ԻՍՐԱՅԵԼ Ա ՕԹՄՍԵՑԻ (667-677) 

Կատեգորիա:Այրարատի բնակավայրեր
Կատեգորիա:Հայկական լեռնաշխարհի հնավայրեր
Starboy

**Starboy**, կանադացի երգիչ The Weeknd-ի երրորդ ստուդիական ալբոմը։ Այն թողարկվել է 2016 թվականի նոյեմբերի 25-ին՝ XO և Republic Records լեյբլների միջոցով։ Ալբոմում առկա են երգեր այնպիսի արտիստների հետ, ինչպիսիք են Daft Punk-ը, Լանա Դել Ռեյը, Քենդրիկ Լամարը և Future-ը։ Այն ուղեկցվում է յոթ սինգլներով՝ «Starboy», «I Feel It Coming», «Party Monster», «Reminder», «Rockin'», «Die for You» և «Secrets»։

Ընդհանուր առմամբ ալբոմն դրական գնահատականների է արժանացել քննադատների կողմից և առաջին հորիզոնականով դեբյուտ է կատարել Billboard 200 չարթում։ Այն նաև գլխավորել է Billboard Canadian Albums Chart չարթը։ 2019 թվականի հունվարին, ալբոմն երեք անգամ պլատինե հավաստագիր է ստացել Ձայնագրող ընկերությունների ամերիկյան ասոցիացիայի (RIAA) կողմից։ 2018 թվականին ալբոմն հաղթել է Գրեմմի մրցանակաբաշխության «Լավագույն քաղաքային ժամանակակից ալբոմ» անվանակարգում։

## Երգացանկ

## Չարթեր

### Շաբաթական չարթեր

### Տարեվերջյան չարթեր

### Տասնամյակի չարթեր

## Հավաստագրումներ

## Թողարկման պատմություն

## Պարգևներ

## Ծանոթագրություններ

## Արտաքին հղումներ
* 

Կատեգորիա:2016 ալբոմներ
Կատեգորիա:Billboard 200 գլխավորած ալբոմներ
Կատեգորիա:The Weeknd ալբոմներ
Յանգդոնգ

**Յանգդոնգ** (հանգըլ՝ 양동마을), Չոսոնների դինաստիայի ժամանակների կորեական ավանդական գյուղ, որը գտնվում է Կորեայի Հանրապետության Կյոնջու քաղաքի հյուսիսարևելյան հատվածում՝ Հյուսիսային Գյոնգսանգում։

Յանգդոնգը հիմնադրվել է 15-րդ դարում, այն Կորեայի մշակույթի կարևոր մասն է համարվում` պահպանելով Չոսոնի ժամանակաշրջանի բազմաթիվ ճարտարապետական շենքեր և ժողովրդական սովորույթներ։ Գյուղը նաև մի տարածք է, որը պահպանել է կորեական ազնվականության՝ յանբանների կենցաղի հետ կապված բազմաթիվ գտածոներ։

Բնակավայրը 2010 թվականից ներառված է ՅՈՒՆԵՍԿՕ-ի Համաշխարհային ժառանգության օբյեկտերի ցանկում` մեկ այլ ավանդական գյուղի` Հահվեի հետ միասին։

## Հուշարձաններ
Գյուղի հուշարձաններից են.

*Սեոբաեկդանգ 
*Նակսեոնդանգ
*Սահոդանգ
*Սանգչունհեոն
*Գեունամ Մանոր
*Դուգոկ Մանոր
*Սուջոլդանգ 
*Իհյանգջեոնգ
*Սուունւեոնգ 
*Սիմսուջեոնգ
*Ալլակջեոնգ
*Գանգհակդանգ

## Պատկերասրահ


2007-Korea-Gyeongju-Yangdong Village-19.jpg|
2008-Korea-Gyeongju-Yangdong Village-01.jpg|
Korea-Gyeongju-Yangdong.Village-02.jpg|

Image:2007-Korea-Gyeongju-Yangdong Village-04.jpg|Ավանդական տներ գյուղում
Image:2007-Korea-Gyeongju-Yangdong Village-05.jpg|Տեսարան գյուղից
Image:2007-Korea-Gyeongju-Yangdong Village-24.jpg|Տուն
Image:2007-Korea-Gyeongju-Yangdong Village-Gwangajeong-01.jpg|Գվանգաջեոնգի տաղավարը


## Ծանոթագրություններ

## Արտաքին հղումներ
* UNESCO
* Website of Yangdong Village 
* UNESCO
* World Heritage in Korea (pdf)

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Հարավային Կորեայում
Սենը Ռուանում

«**Սենը Ռուանում**» (), ֆրանսիացի գեղանկարիչ, ֆրանսիական իմպրեսիոնիզմի հիմնադիրներից և ամենակարկառուն ներկայացուցիչներից Կլոդ Մոնեի նկարներից։ Այս ստեղծագործությունը հեղինակը վրձնել է 1872 թվականին։ Յուղաներկով կտավի չափերն են 54 × 65,5 սմ։

Այսօր «Սենը Ռուանում» ստեղծագործությունը պահպանվում և ցուցադրվում է Էրմիտաժում (Սանկտ Պետեբուրգ, Ռուսաստանի Դաշնություն)։

## Նկարագիր
Նկարում Կլոդ Մոնեն պատկերել է Սեն գետը, կառանված առագաստանավերը, որոնց առագաստներն իջեցված են։ Առաջին պլանում երևում են գետափի ծառերը, որոնց ճյուղերը մի քիչ ստվերածածկ են անում տարածքը՝ ի հակադրություն մյուս ափի, որտեղ գետափը վառ արևային լույսով է պատկերված։

## Պատմություն
«Սենը Ռուանում» ստեղծագործությունը Մոնեն նկարել է 1872 թվականին, երբ եղբոր՝ Լեոնի հրավերով մեկնել է Ռուան, որ մասնակցի Ռուանի մունիցիպալ ցուցահանդեսին։ Ուղևորությունը հեղինակի համար շատ բարեհաջող է եղել. Մոնեն այստեղ նկարել է մի քանի բնանկար և սկսել հաճախակի այցելել, որ նորից նկարներ վրձնի։

Նկարը երկար ժամանակ մնացել է հեղինակի արվեստանոցում։ Այն առաջին անգամ հանրությանը ցուցադրվել է 1909 թվականի փետրվարին Դրուո հյուրանոցում։ Հետո այն գնվել է ֆրանկֆուրտցի առևտրական Հուգո Նատանի կողմից։ Վերավաճառվել է գերմանացի հայտնի կոլեկցիոներ Օտտո Կրեբսին։

Երկրորդ համաշխարհային պատերազմի ժամանակ նկարը հափշտակվել է խորհրդային զորքի կողմից և ուղարկվել ԽՍՀՄ՝ որպես ռազմատուգանք։ Երկար ժամանակ պահվել է Էրմիտաժի պահոցներում։ «Սենը Ռուանում» ստեղծագործությունն առաջին անգամ Էրմիտաժում ցուցադրվել է 1995 թվականին՝ ռազմավարի ցուցահանդեսի շրջանակներում։ 2001 թվականից մշտական ցուցադրության է ներկայացված Էրմիտաժում, իսկ 2014 թվականի վերջերից ցայսօր այն ներկայացված է Սերգեյ Շչուկինի և Մորոզով եղբայրների հիշատակի սրահում՝ Գլխավոր շտաբի շենքում (սրահ 403)։

## Ծանոթագրություններ

## Գրականություն
* Albert Kostenevitch,* Catalogue de l'exposition de la peinture française des XIX<sup><small>e</small></sup> et XX<sup><small>e</small></sup> siècles [à l'Ermitage] issue des collections privées d'Allemagne*, ministère de la Culture de la Fédération de Russie, musée de l'Ermitage, Saint-Pétersbourg, 1995, traduction en allemand chez Kindler, Munich, 1995

## Արտաքին հղումներ
* «Սենը Ռուանում» ստեղծագործությունը

Կատեգորիա:1872 նկարներ
Կատեգորիա:Արվեստի գողացված գործեր
Կատեգորիա:Բնանկարներ
Կատեգորիա:Էրմիտաժի նկարներ
Կատեգորիա:Իմպրեսիոնիզմ
Կատեգորիա:Կլոդ Մոնեի նկարներ
Կատեգորիա:Ֆրանսիայի արվեստ
Օկինոշիմա (կղզի)

**Օկինոշիմա կղզի** (), կղզի Ճապոնական ծովում։ Պատկանում է Ճապոնիային և հանդիսանում է Ֆուկուոկա պրեֆեկտուրայի Մունակատա քաղաքի մի մասը։ Տեղակայված է Կորեական նեղուցում՝ ճապոնական Ցուսիմա և Օսիմա կղզիների միջև։ Ընդհանուր մակերեսը կազմում է 0.97 կմ²։ Ծովի մակարդակից առավելագույն բարձրությունը կազմում է 244 մետր։ Կղզու բնակչությունը կազմված է մեկ մարդուց՝ տաճարի պահապանից։

## Օկիցու գու տաճար
thumb|left|Օկիցու գու
Բնիկները կղզին սրբազան են համարում։ Սինտոիստների հավատալիքների համաձայն՝ ամբողջ կղզին ծովագնացների հովանավոր-աստվածուհի Տագորի Հիմե նո կամիի մարմնավորումն է։ Օկինոշիման մտնում է Մունակաթա թայսյայի սրբավայրերի համալիրի կազմում։

Կղզու հարավարևմտյան հատվածում տեղակայված է Օկիցու գու տաճարը։ Տաճարը հիմնադրվել է 17-րդ դարի կեսերին՝ Կորեական թերակղզու և Ճապոնական կղզեխմբի միջև, որտեղով անցնում էին առևտրական աշխույժ ուղիներ։ Կղզում աղոթել են նավաստիների համար և աստվածուհուն նվերներ բերել փրկության համար։

1932 թվականին տեղի ունեցած վերակառուցումից հետո տաճարը գրեթե անփոփոխ է մնացել, ինչպես և աստվածուհուն նվիրված ծեսերը։ Փորձագետները նշում են, որ դա հանդիսանում է երկրի ամենահին և ամենաքիչ այցելվող սրբավայրերից մեկը։

Մաքրման ծիսակատարությունից հետո կղզի թույլատրվում է այցելել միայն ուխտավոր տղամարդկանց (տարվա ընթացքում ոչ ավելի քան 200 մարդ մեկ անգամ)։ Դա տեղի է ունենում տարվա որոշակի օրը, սովորաբար մայիսի 27-ը՝ ռուս-ճապոնական պատերազմ ընթացքում Ցուսիմայի ճակատամարտում զոհված նավաստիների հիշատակի օրը։ Հավանաբար, կանանց կողմից կղզի այցելելու արգելքը կապված է գենդերային սահմանափակումների հետ, որոնք եղել են Ճապոնիայում մինչև 1872 թվականը։

2017 թվականի հուլիսի 9-ին Օկինոսիման ընդգրկվել է Ճապոնիայում ՅՈՒՆԵՍԿՕ-ի Համաշխարհային ժառանգության օբյեկտների ցանկում։

## Ծանոթագրություններ

## Արտաքին հղումներ
* http://www.okinoshima-heritage.jp/en/protect/heritage#kini-area 
* https://meduza.io/feature/2017/07/10/v-spisok-yunesko-vklyuchili-ostrov-boginyu-v-yaponii-tuda-puskayut-tolko-muzhchin-i-chto-oni-tam-delayut-tochno-nikto-ne-znaet
* https://www.theguardian.com/world/2017/jul/10/japanese-sacred-island-where-women-are-banned-gets-unesco-world-heritage-listing

Կատեգորիա:Համաշխարհային ժառանգություն Ճապոնիայում
Կատեգորիա:Ճապոնիայի աշխարհագրություն
Կատեգորիա:Ճապոնիայի կղզիներ
Շիրակավա (գյուղ)

**Շիրակավա գյուղ** (), գյուղ Ճապոնիայում, որը տեղակայված է Գիֆու պրեֆեկտուրայի հյուսիսային հատվածում։ Գյուղը գտնվում է Տակայամա քաղաքից ոչ հեռու։ Տոյամա պրեֆեկտուրայում Գոկայամա գյուղի հետ միասին այն մտնում է ՅՈՒՆԵՍԿՕ-ի համաշխարհային ժառանգության օբյեկտների ցանկում։ Գյուղի մակերեսը կազմում է 356,55 կմ², բնակչությունը՝ 1644 մարդ (2014 թվականի հուլիսի 1), իսկ բնակչության խտությունը՝ 4,61 մարդ/կմ²։

## Աշխարհագրություն
Ճապոնիայի ամենաձնառատ վայրերից մեկն է, տարածքի 95,7 %-ը ծածկված է անտառներով։ Տեղեկայված է արևմուտքում Իսիկավա և հյուսիսում Տոյամա պրեֆեկտուրաների սահմանին։ Իսիկավա պրեֆեկտուրայի հետ սահմանն անցնում է Ռյոհակու լեռներով։ Սոկավա գետն անցնում է գյուղի միջով, և բնակչության մեծ մասն ապրում է այդ գետի հովտում։ Վերին հոսանքում գտնվում է պատնեշ և ջրամբար։ Տնտեսության հիմնական ճյուղը զբոսաշրջությունն է։

## Զբոսաշրջություն
Շիրակավա գյուղը «սեյտի ձյունրեյ» (, թարգ.՝ «ուխտագնացություն դեպի սուրբ վայր») զբոսաշրջության օբյեկտ է։

## Պատկերասրահ

File:Shirakawago Japanese Old Village 003.jpg
File:Ogi Shirakawa07n3200.jpg
File:Shirakawago.jpg 
File:Shirakawa Village Hall.jpg|Սիրակավայի գյուղապետարան


## Տես նաև
* Շիրակավա-գո և Գոկայամա

## Ծանոթագրություններ

## Արտաքին հղումներ
* Официальный сайт
* Shirakawa official website (some English content)
* UNESCO entry on Shirakawa-go and Gokayama
* Information related to Shirakawa-go on the official Gifu tourism website 
* shirakawa-go.gr 

Կատեգորիա:Համաշխարհային ժառանգություն Ճապոնիայում
Կատեգորիա:Ճապոնիայի աշխարհագրություն
Կատեգորիա:Ճապոնիայի գյուղեր
Տարրական բջիջ

**Տարրական բջիջ,** նվազագույն բջիջ, որը երկրաչափության, պինդ մարմնի ֆիզիկայի և հանքագիտության մեջ, մասնավորապես, բյուրեղային ցանցի քննարկման ժամանակ, համապատասխանում է 2D, 3D կամ այլ հարթություններում զուգահեռ տեղափոխության համաչափությամբ օժտված կառուցվածքի ծավալային միավորի։ Բյուրեղի կառուցվածքը հաշվի առնելիս պարզունակ և տարրական բջիջի միջև կա հիմնարար տարբերություն։ Պարզունակ բջիջը բյուրեղի նվազագույն երևակայական ծավալն է, որի երեք հարթություններում  զուգահեռ տեղափոխություններով հնարավոր է դառնում կառուցել եռաչափ բյուրեղային ցանց՝ որպես ամբողջություն։ Պարզունակ բջիջը կարելի է անվանել տարրական միայն այն դեպքում, եթե այն ունի նույն համաչափության տարրերը, ինչպես վերջնական ծավալը։ Այսպիսով, բյուրեղային կառուցվածքները մոդելավորելիս պարզվում է, որ ավելի հարմար է օգտագործել տարրական բջիջը, քանի որ այն վերարտադրում է ոչ միայն կառուցվածքը, այլ նաև՝ բյուրեղի հատկությունները։

Ֆրանսիացի ֆիզիկոս Օգյուստ Բրավեն ձևակերպել է տարրական բջիջների ընտրության 3 կանոն.

 Տարրական բջիջի համաչափությունը պետք է համապատասխանի բյուրեղի համաչափությանը։

 Տարրական բջիջը պետք է ունենա առավելագույն թվով հավասար կողեր և հավասար անկյուններ։

 Առաջին երկու կանոնների առկայությամբ, տարրական բջիջը պետք է ունենա նվազագույն ծավալ։

Տարրական բջիջի պարունակությունը թույլ է տալիս բնութագրել հանքանյութի ամբողջ կառուցվածքը։ Տարրական բջիջը բաղկացած է ատոմներից, որոնք միասին պահվում են էլեկտրոնային կապերով։ Նման փոքրիկ բջիջները, անվերջ կրկնվելով եռաչափ տարածության մեջ, ձևավորում են բյուրեղ։ Տարրական բջիջը ֆիզիկական մարմին չէ, այն կարող է տեղափոխվել կառուցվածքի երկայնքով ինքն իրեն զուգահեռ, անկախ կոորդինատների սկզբնակետի ընտրությունից, բջիջը պարունակելու է նույն ատոմները և նույն քանակությամբ, քանի որ կառուցվածքը պարբերական է։ Տարրական բջիջը այդպիսի նվազագույն եռաչափ պարբերություն է։

Բյուրեղագիտության մեջ կիրառվող տարրական բջիջներն ունեն զուգահեռանիստի տեսք, դրանց ձևը և չափը որոշվում են երեք տարագիծ ուղղություններով (վեկտորներով), այսինքն՝ բջիջի կողերը ընկած չեն նույն հարթության մեջ։ Բջիջը լիովին որոշում է ցանցը։ Հակառակը սխալ է։ Նույն ցանցում բջիջի ընտրությունը կարող է կատարվել տարբեր ձևերով։

Երեք կարճ տարագիծ ուղղություններով կառուցված բջիջը կոչվում է ցանցի հիմնական բջիջ։ Այդպիսի բջիջի ծավալը նվազագույն է, այն պարունակում է բյուրեղային ցանցի  ընդամենը մեկ հանգույց, և, հետևաբար, համարվում է պարզունակ բջիջ։ Հաճախ նման  բջիջը  պարզվում է քիչ համաչափ է, այն դեպքում, երբ կառուցվածքի համաչափությունը ավելի խիստ է։ Այս դեպքում ընտրում են մեկ այլ, խիստ համաչափ ավելի մեծ ծավալի բջիջ, ինչպես նաև ցանցի լրացուցիչ հանգույցներ (ոչ պարզունակ կամ կենտրոնացված բջիջ)։

Ռենտգենյան դիֆրակցիայի օգնությամբ որոշում են հանքի տարրական բջիջի չափը, դրա կարգավորությունը, համաչափության տեսքը և տարածական համաչափության խումբը, ինչպես նաև վերծանում են բյուրեղային կառուցվածքը։

## Գրականություն
* 

## Տես նաև
* Բրավեի ցանց
* Վիգներ-Զեյտցի բջիջ

## Արտաքին հղումներ
* ЭЛЕМЕНТАРНАЯ ЯЧЕЙКА. КРИСТАЛЛИЧЕСКИЕ РЕШЕТКИ.

Կատեգորիա:Բյուրեղագիտություն
Կատեգորիա:Խտացված նյութի ֆիզիկա
Կատեգորիա:Պինդ մարմնի ֆիզիկա
Թե ինչպես ավանակը թախծով հիվանդացավ

**Թե ինչպես ավանակը թախծով հիվանդացավ** (), խորհրդային նկարված մուլտիպլիկացիոն ֆիլմ, որը նկարահանվել է 1987 թվականին, «Սոյուզմուլտֆիլմ» կինոստուդիայում, ռեժիսոր Յուրի Պրիտկովի կողմից, ըստ Հենրիխ Սապգիրի սցենարի։

## Սյուժե
Մի ընտանիքում ապրում էր Պլյուշ անունով մի ավանակ, որը միշտ սիրում էր աշխատել. աղջկան դպրոց էր տանում, ծաղիկներն էր ջրում, կճուճներ էր տանում։ Բայց մի օր նրա տեղը գրավում է «Ֆիր-ֆիր» բեռնատարը, որը նույնպես սիրում էր աշխատել, բայց` իր ձևով։ Պլյուշը, զգալով որ ինքը ոչ ոքի պետք չէ, անմիջապես թախծով է «հիվանդանում»։ Դա նկատում է աղջկա հայրը, և նրանք միասին նստեցնում են ավանակին բազկաթոռի վրա, նրան ծածկում են ծածկոցով։ Բեռնատարը փորձում է ավանակին ուրախացնել լեզգինկայի օգնությամբ, սակայն ավանակին դա չէր զվարճացնում։ Հետո «Ֆիր-ֆիր» բեռնատարը առաջարկում է Պլյուշին շարժիչը գործի գցել, սակայն ոչինչ չէր ստացվում։ Դրանից հետո ընտանիքը բեռնատարով գնում է քաղաք։ Երկար է ժամանակ անցնում, և Պլյուշը նկատում է, որ դեռ ընտանիքը չկա։ Այդ ժամանակ, վստահելով սրտին, ավանակը նրանց ընդառաջ է գնում և պարզում է, որ նրանք թաղվել են հողի մեջ։ Օգնելով նրանց` «Ֆիր-ֆիր» բեռնատարի հետ միասին նրանք տուն են հասնում։ Հաջորդ օրը բեռնատարը գովում է ավանակին` ասելով. «Փոքր է, բայց քաշում է»։ Ինքն` ավանակը նորից սկսում է աշխատել և այդ ժամանակից նորից ուրախ և գոհ է լինում։

## Նկարահանող խումբ

* Հեղինակները ներկայացված են ըստ մուլտֆիլմի լուսագրերի։

## Փաստեր
* Այս մուլտֆիլմից պահպանված ցելյուլիդային կադրը տեղադրվել է Ռուսաստանի հնաոճ իրերի պատկերասրահի պաշտոնական կայքում։
* Լեոնովի ձայնը մուլտֆիլմում արագացված է ճիշտ այնպես, ինչպես Վինի Թուխի ձայնը` ժապավենի արագ տեղաշարժման շնորհիվ։

## Ծանոթագրություններ

## Գրականություն
*

## Արտաքին հղումներ
* 

Կատեգորիա:1987 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Յուրի Պրիտկովի մուլտֆիլմեր
Grep

**grep**, հրամանի տողով աշխատող ծրագիր, որը գնտում է մուտքային տողեր, որոնք պատասխանատու են տրված կանոնավոր արտահայտություններ համար, և արտածում է դրանք, եթե արտածումը կասեցված չէ հատուկ բանալու միջոցով։ Անունը առաջացել է անգլերեն «*search *'g**lobally for lines matching the **r**egular **e**xpression, and **p*'rint them*» նախադասաությունից, որը թարգմանվում ինչպես՝ «ամենուրեք փնտրել տողեր, որոնք համապատասխանում են կանոնավոր արտահայտությանը և արտածել դրանք»։

Սկզբնական տարբերակը նախատեսված է եղել UNIX օպերացիոն համակարգերի համար։

Գոյություն ունի grep-ի տարատեսակներ՝ egrep (մշակումը է  ընդլայնված կանոնավոր արտահայտությունները), fgrep (նիշերով՝ $*[]^|()\), rgrep (որը իր մեջ պարունակաում է ռեկուսրիվ որոնում)։ Ինչպես ասվում է  man-ում՝ «egrep — նույն է, ինչ grep -E։ fgrep — նույն է, ինչ grep -F։ rgrep — նույն է, ինչ grep -r»։

## Պատմություն
Ծրագիրը գրվել է Քեն Թոմփսոնի կողմից, որպես ֆայլերի որոնման ծրագիր։ Նրան դիմել է իր մենեջեր Դագ Մաքիլրոյը, ով հետաքրքրվել է ծրագրի արսենալով։ Թոմփսոնը պատասխանեց, որ նա կմտածի այդ մասին մեկ ժամ, սակայն այդ ընթացքում նա ուղում էր սխալներ և կատարում էր բարելավումներ։ Հաջորդ օրը նա Մաքիլյրոյին ներկայացրեց grep-ը և նա ասաց, որ դա այն է ինչ նա ուզում է։ Թոփսոնի զեկույցը կարող է պարզաբանել, թե ինչու է grep-ը գրվել գիշերը։

Այսպիսով ծրագրի առաջին տարբերակը գրվել է Քեն Թոմփսոնի կողմից PDP-11 լեզվով, որը պետք է օգներ Լի Է․ ՄաքՄահոնին վերլուծել ֆեդերալիստական թերթերը՝ որոշելու անհատական թերթերի հեղինակությունը։

## Օրինակ
Հաջորդ օրինակում պատկերված է grep հրամանի տրադրած տվյալները տարբեր փաստարկների դեպքում․

```console
$ grep root /etc/passwd
root:x:0:0:root:/root:/bin/bash
operator:x:11:0:operator:/root:/sbin/nologin

$ grep -n root /etc/passwd
1:root:x:0:0:root:/root:/bin/bash
12:operator:x:11:0:operator:/root:/sbin/nologin

$ grep -c false /etc/passwd
7
```


## Ծանոթագրություններ

## Արտաքին հղումներ
* GNU Grep պաշտոնական կայք
* GNU Grep manual
* "why GNU grep is fast" - implementation details from GNU grep's author.
* Network grep - A packet analyzer used to match patterns at the network layer
* Command Grep – 25 practical examples

Կատեգորիա:UNIX ծրագրային ապահովում
Կատեգորիա:Ազատ ծրագրային ապահովում
Կատեգորիա:Ինֆորմատիկա
Կատեգորիա:Լինուքս
Կատեգորիա:Յունիքս
Ամստերդամի պաշտպանական կառույցների գիծ

[մինի|250x250փքս|Ամստերդամի պաշտպանական գիծ, [Երկրորդ համաշխարհային պատերազմի ժամանակվա կրակակետ]]
**Ամստերդամի պաշտպանական կառույցների գիծ** (), Ամստերդամի շուրջ ձգվող 135 կիլոմետր երկարությամբ շրջանաձև պաշտպանական գիծ։ Այն իր տեսակի մեջ միակն է, որը ներառում է հիդրոտեխնիկական կառույցներ, ինչպես նաև խոշորագույններից մեկը և ամենաերկարը։

## Պատմություն
Նիդեռլանդների տարածքի մոտավորապես 27 %-ը գտնվում է ծովի մակարդակից ցածր։ Այս աշխարհագրական դիրքով է մեծ մասամբ պայմանավորված հոլանդացիների՝ հիդրոտեխնիկայի  ճարտարագիտության գերազանց իմացությունը։ Դեռ միջնադարում սկսվել է Հյուսիսային ծովում հողերի յուրացումը, կառուցվել են պաշտպանիչ ամբարտակների և ջրահեռացման կառույցների համակարգեր։ 16-րդ դարից ի վեր դրանք օգտագործվել են նաև պաշտպանական նպատակներով։

Պաշտպանական գիծը կառուցվել է 1883-1920 թվականներին՝ Պատերազմի նախարարության ղեկավարության ներքո՝ պաշտպանելու Ազգային աշտարակը՝ Նիդեռլանդների Թագավորության պաշտպանության վերջին գիծը։ Այն իր մեջ ներառում էր 45 ամրոց՝ համաձայնեցված գործող հրետանիով։ Անհրաժեշտության դեպքում ջրանցքների և ջրարգելակների բարդ ցանցը հնարավորություն է տվել 48 ժամվա ընթացքում ջրով լցնել պոլիդերները մինչև 0,5-1,5 մետր մակարդակը։ Սա բավական խորն է, որպեսզի խոչընդոտի հետևակի առաջխաղացմանը, սակայն խիստ մակերեսային նավակների համար։ Այնուհետև նույն հիդրոտեխնիկական համակարգի օգտագործումը հնարավորություն է տվել ցամաքեցնել այդ տարածքները։

## Պաշտպանական գիծն այսօր
մինի|250x250փքս|Աալսմեեր ամրոց
Ներկայում Ամստերդամի պաշտպանական գիծը կորցրել է իր ռազմական նշանակությունը։ Այնուամենայնիվ, մինչ օրս բազմաթիվ ամրոցներ պահպանվել են իրենց սկզբնական ձևով, և դրանց զգալի մասը պաշտոնապես դասակարգվել է որպես պատմական հուշարձաններ։ Նրանց մի մասը ներկայում գտնվում է բնակելի վայրերում, ինչը նրանց դարձնում է մատչելի այցելության համար։ Ջրածածկման նախկին տարածքն օգտագործվում է հանգստի նպատակներով։ Այնտեղ կառուցվել են հետիոտնային և հեծանվային արահետներ, ստեղծվել են լրացուցիչ կանաչապատ տարածքներ։ Խիտ կառուցապատված Ամստերդամում դա հատկապես արդիական է։

1996 թվականին Ամստերդամի պաշտպանական կառույցների գիծը ներառվել է ՅՈՒՆԵՍԿՕ-ի համաշխարհային ժառանգության օբյեկտների ցանկում։

## Ծանոթագրություններ

Կատեգորիա:Ամստերդամի պատմություն
Կատեգորիա:Ամրաշինական կառույցներ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Նիդերլանդներում
Կատեգորիա:Նիդերլանդների ամրոցներ
Կատեգորիա:Նիդերլանդների տեսարժան վայրեր
Կատեգորիա:Պաշտպանական կառույցներ
Շրյոդեր տուն

**Շրյոդեր տուն** (), կառույց Ուտրեխտում, որը կառուցվել է 1924 թվականին Գերրիտ Ռիտվելդի կողմից տիկին Տրյուս Շրյոդերի (Truus Schröder-Schräder) և նրա երեք երեխաների համար։ Նա պատվիրել է կառուցել տուն, ցանկալի է՝ առանց պատերի, և ճարտարապետին հաջողվել է կառուցել այն։ Թերևս միակ շենքն է, որ կառուցվել է նեպլաստիցիզմի ոճով, որը միևնույն ժամանակ  ամենահայտնի օբյեկտն է, որը կառուցվել է այդ ոճով։ Տիկին Շրյոդերն այդ տանն ապրել է  մինչև իր մահը, որը տեղի է ունեցել 1985 թվականին։ Տունը հետագայում վերականգնվել է Բերտուս Մյուլդերի կողմից և վերածվել թանգարանի․ տիկին Շրյոդերը նախօրոք հոգ էր տարել Ռիտվելդ-Շրյոդեր հիմնադրամի մասին` այդ կարիքների համար։ 1975 թվականին տունն ընդգրկվել է ճարտարապետության հուշարձանների ցանկում, իսկ 2000 թվականին ՅՈՒՆԵՍԿՕ-ի 24-րդ նստաշրջանում տունը ներառել է Համաշխարհային ժառանգության օբյեկտների ցանկում՝ I և II չափանիշների համաձայն։

## Ճարտարապետություն և ներքին ձևավորում
ձախից|մինի|Տան բնօրինակ մանրակերտ
Տունը ունի երկու հարկ, ընդհանուր մակերեսը կազմում է 125 մ²։ Առաջին հարկը նախագծված է համեմատաբար դասական ձևով, երկրորդը հայտարարվել է ձեղնահարկ, որպեսզի նրա վրա ամբողջությամբ չտարածվեն որոշ ճարտարապետական պահանջներ։ Երկրորդ հարկում սենյակների ավանդական բաժանում չկա, պատերը, տիկին Շրյոդերի խնդրանքի համաձայն, գոյություն են ունեցել միայն միջնապատերի տեսքով, ամբողջ կահույքը կարող էր ծալվել, իսկ սենյակների դռները բացվում էին մեխանիկական կոճակների և լծակների օգնությամբ։ Առանձնատունը չունի կենտրոնական ջեռուցման համակարգ և վառարաններ, դրանք փոխարինվում են պատուհանների տակ տեղադրված տաք ջրով խողովակներով և թեիթեղյա փոքր վառարանով, իսկ խոհանոցից երկրորդ հարկ գործում է վերելակ` սննդի տեղափոխման համար։ Վարագույրների փոխարեն օգտագործվել են գունավոր նրբատախտակի կտորներ։

Տան պատուհանները կառուցվել են ոչ թե դեպի փողոցը, այլ հակառակ ուղղությամբ, որովհետև այդ վայրում նախատեսված էր կառուցել նոր փողոց, և բացվում էր մի գեղեցիկ տեսարան։ Սակայն նոր փողոցի փոխարեն 1964 թվականին այդ վայրում կառուցվել է մայրուղի։

## Ծանոթագրություններ

## Արտաքին հղումներ
* Պաշտոնական կայք
* Շրյոդեր տուն (Schroder House)

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Նիդերլանդներում
Կատեգորիա:Նիդերլանդների տեսարժան վայրեր
Ստեչկի

**Ստեչկի** (բոսն․, սերբ․, խորվաթ․՝ stećci, կիրիլատառ սերբ․՝ стећци),  մոնումենտալ միջնադարյան տապանաքարեր (թվագրվում է XII դարից մինչև XVI դարով), որոնք հանդիպում են Բոսնիա և Հերցեգովինայում (մոտ 60 000), Խորվաթիայում, Չեռնոգորիայում և Սերբիայում (մոտ 10 000), որոնց ավելի քան 90 %-ը գտնվում է վատ վիճակում։ Դրանք ընդհանուր ավանդույթ էին բոսնիական, կաթոլիկ և ուղղափառ եկեղեցիների հետևորդների շրջանում[3] և երբեմն կապվել են վլախների կամ խորվաթ ժողովրդի հետ, սակայն սկզբնական էթնիկ և կրոնական պատկանելությունը մինչ օրս որոշված չէ։

2009 թվականին բոլոր չորս երկրները դիմեցիլ են ստեչկիները ՅՈՒՆԵՍԿՕ-ի Համաշխարհային ժառանգության օբյեկտների ցանկում ընդգրկվելու համար։ 2016 թվականին հայտն ընդունվել է, և Համաշխարհային ժառանգության ցանկում ներառվել է 30 նեկրոպոլիս, որոնցից 22-ը գտնվում են Բոսնիա և Հերցեգովինայում, 2-ը՝ Խորվաթիայում, 3-ական՝ Չեռնոգորիայում և Սերբիայում։

## Պատկերասրահ

Պատկեր:Stecak Ljutici Pljevlja.png|Ստեչկի Չեռնոգորիայի Պլևլյա քաղաքում
Պատկեր:Medieval tombstones of Montenegro.png|Նեկրոպոլիս Նիկշիչում
Պատկեր:Lapidarijum Biljarda u Cetinju 1b.png|Ցետինե
Պատկեր:Stecak Zmeljaski Muzej Sarajevo.jpg|Բոսնիա և Հերցեգովինայի ազգային թանգարան
Պատկեր:Mramorje 2.JPG|Սերբիայի Մրամորիե նեկրոպոլիս
Պատկեր:Grd1.jpg|Հնագույն գտածոն 


## Աշխարհագրական դիրք

## Ծանոթագրություններ

## Գրականություն

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Արտաքին հղումներ
* 
* 

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Խորվաթիայում
Կատեգորիա:Խորվաթիայի տեսարժան վայրեր
Կատեգորիա:Համաշխարհային ժառանգություն Սերբիայում
Կատեգորիա:Սերբիայի տեսարժան վայրեր
Կատեգորիա:Բոսնիա և Հերցեգովինայի տեսարժան վայրեր
Կատեգորիա:Սլավոնների պատմություն
Կատեգորիա:Համաշխարհային ժառանգություն Բոսնիա և Հերցեգովինայում
Կատեգորիա:Համաշխարհային ժառանգություն Չեռնոգորիայում
Պերսի Լյուիս

**Պերսի Լյուիս** ( ), անգլիացի նկարիչ, գրող և արվեստի տեսաբան։

## Կենսագրություն
### Վաղ տարիներ
Ըստ տարածված տեսակի, Պերսի Լյուիսը ծնվել է 1882 թվականի նոյեմբերի 18-ին, հոր զբոսանավի վրա, Նոր Շոտլանդիայի ափամերձ շրջանում ջտնող կանադական արվարձանում։ Նրա բրիտանացի մայրը և ամերիկացի հայրը բաժանվել են մոտ 1893 թվականից։ Մայրը հետագայում վերադարձել է Անգլիա, որտեղ Լյուիսը կրթություն է ստացել, նախ` Ռագբիի դպրոցում, այնուհետև կրթությունը շարունակել է Լոնդոնի համալսարանական քոլեջի Սլեյդ գեղարվեստի դպրոցում, որից հետո, 1900-ական թվականներին շարունակ ճամփորդել է Եվրոպայով։

Լոնդոնում 1899-1901 թվականներին ուսումնասիրել է գեղանկարչություն։ 1982-1989 թվականների ճամփորդությունների ընթացքում երկար մնացել է Փարիզում։

## Գործունեություն
1911 թվականին մասնակցել է «Քեմդեն Թաուն» գեղարվեստական խմբի լոնդոնյան ցուցահանդեսին, որի հիմնադիրներից մեկն էլ հենց ինքն էր։ 1913 թվականին անդամագրվել է «Լոնդոն» խմբում։

Պերսի Լյուիսը համարվում է Վորտիցիզմ գեղարվեստական տեսության համահիմնադիր։ Վորտիցիզմը ոգով մոտ էր իտալական Ֆուտուրիզմին և ֆրանսիական Կուբիզմին։ Լյուիսն այն պրոպագանդել է իր հրապարակած *Blast* (Համաշխարհային հրդեհ) ավանգարդիստական շարժման պարբերականում։

Լյուիսի գրչին է պատկանում 1914 թվականին հրապարակված «Վորտիցիստական հրովարտակը»։ Այն ստեղծվել էր ի պատասխան իտալացիների «Ֆուտուրիստական հրովարտակին»։ Վորտիցիստական հրովարտակում ասվում է, որ միայն զգացմունքների ուժեղագույն պոռթկումները կարող են լինել գեղարվաստական ստեղծագործության աղբյուր։ Վորտիցիստներին ոգով մոտ է եղել ամերիկյան պոետ Էզրա Փաունդը։

## Ստեղծագործություն
Վորտիցիստական աշխատանքներից բացի Պ. Լյուիսը նկարազարդել է նաև նատուրալիստական և սյուրռեալիստական կտավներ, աշխատել Թշնամի () պարբերականի համար։

## Քննադատություն
Հեմինգուեյը իր «Տոն, որը միշտ քեզ հետ է» վեպում «Էզրա Փաունդ և նրա *Բել էսպրի*» գլխում խիստ կտրուկ և առանց ձևականության Պ. Լյուիսի մասին արտահայտելով նրան անվանել է «մարդ, որից ավելի նողկալի երբեք չի տեսել»։

## Ծանոթագրություններ

Կատեգորիա:20-րդ դարի անգլիացի վիպասաններ
Կատեգորիա:20-րդ դարի բրիտանացի գրողներ
Կատեգորիա:Անգլիացի գրողներ
Կատեգորիա:Անգլիացի լրագրողներ
Կատեգորիա:Անգլիացի նկարիչներ
Կատեգորիա:Բրիտանացի նկարիչներ
Կատեգորիա:Հաշմանդամություն ունեցող անձինք
Կատեգորիա:Մոդեռնիստ գրողներ
Կատեգորիա:Պոստիմպրեսիոնիստ նկարիչներ
Կատեգորիա:Քննադատներ
Կատեգորիա:Ֆաշիստներ
Կատեգորիա:Ֆուտուրիզմ
Կատեգորիա:Անգլիացի վիպասաններ
Կատեգորիա:Կանադացի գրողներ
Կատեգորիա:Կանադացի նկարիչներ
Կատեգորիա:Անգլիացի գրաքննադատներ
Don’t Tell Me (այլ կիրառումներ)

**Don't Tell Me**, կարող է վերաբերել՝
* Don’t Tell Me, Ավրիլ Լավինի *Under My Skin* երկրորդ ստուդիական ալբոմի առաջին սինգլը,
* Don’t Tell Me, ամերիկացի երգչուհի Մադոննայի երգը, որը թողարկվել է որպես երգչուհու Music ութերորդ ստուդիական ալբոմի երկրորդ սինգլ։

## Տես նաև
* Don't Tell 'Em
Շոշի հարսանիքներ

thumb|right|250px|Ալեքսանդրը Շոշում ամուսնանում է Ստատիրայի հետ, իսկ Հեփեստիոնը՝ վերջինիս քրոջ՝ Դրիպետիսի հետո

**Շոշի հարսանիքներ**, Ալեքսանդր Մակեդոնացու կողմից կազմակերպված զանգվածային հարսանիքներ, որոնք տեղի են ունեցել մ․թ․ա․ 324 թվականին Պարսկաստանի մայրաքաղաք Շոշում։

## Իրադարձություն
Ալեքսանդրը ծրագրում էր պարսկական և հունական մշակույթների խորհրդանշական միավորում ստեղծել, ինչի նպատակով էլ նա իրեն կնության է վերցնում պարսիկ կնոջ՝ Դարեհի աղջկան՝ Ստատիրային, ինչպես նաև իր զորքի մնացած հրամանատարներին ստիպում ամուսնանալ պարսից ազնվական կանանց հետ և տոնել այդ ամուսնությունները պարսկական սովորույթներով։ Դա պարզապես միավորում չէր, քանի որ նրանց ապագա ժառանգները համարվելու էին երկու տարբեր քաղաքակրթությունների պատկանող երեխաներ։

Ալեքսանդրն արդեն ամուսնացել էր Ռոքսանայի հետ, որը Բակտրիայի կառավարչի դուստրն էր, բայց մակեդոնական և պարսկական սովորույթները թույլ էին տալիս ունենալ մի քանի կին։ Ալեքսանդրը ամուսնանում է նաև Ստատիրայի՝ Դարեհ III-ի ավագ աղջկա հետ (հայնի նաև *Բարսինա* անվամբ), և ըստ Արիստոբուլոսի՝ նաև Պարիսատիդայի՝ Արտաքսերքսես III-ի փոքր դստեր հետ։ Հեփեստիոնին արքան ամուսնացնում է Դրապետիդաի հետ, որը նույնպես Դարեհի դուստրն էր և իր կնոջ քույրը, ինչով այդ երկու ընտանիքները նաև կկապվեին միմյանց հետ, քանի որ իր և Հեփեստիոնի որդիները զարմիկներ կլինեին։ Սելևկոսին նա ամուսնացնում է Ապամայի հետ, որը Բակտրիայի ղեկավարի՝ Սպիտամենի դուստրն էր։ Այդպիսի ամուսնություններ են տեղի ունենում նաև մի շարք այլ մակեդոնացի հրամանատարների և մար կամ պարսիկ ազնվականների միջև՝ թվով 80 ամուսնություն։ Պտղոմեոս Լագոսը ամուսնանում է Արտաբազ Փռյուգիացու դուստր Արտակամեի հետ։

Հասանիքներն անց էին կացվում պարսկական սովորույթներով․ փեսացուների համար նախատեսված աթոռները դասավորվել էին ըստ հերթականության, կենացից հետո ներս էին մտնում հարսնացուները և նստում իրենց փեսացուների կողքին, որոնք վերցնում էին հարսնացուների ձեռքը և համբուրում։ Առաջինը ամուսնացել է արքան՝ Ալեքսանդրը, բայց բոլոր հարսանիքները նվշվել են նույն կերպ, ինչով Ալեքսանդրը ցույց է տվել իր բարյացկամությունը և ընկերասիրությունը։ Այս ամենից հետո փեսացուները իրենց կանանց տարել են իրենց տները և Ալեքսանդրը բոլորի համար օժիտ է տվել։ Նա հրամայում է նաև բոլոր այն մակեդոնացիներին, որոնք ամուսնացել էին պարսիկ կանանց հետ, գրանցել, ինչից հետո պարզվում է, որ այդ թիվն անցնում է 10 հազարից։ Այս բոլոր մարդկանց Ալեքսանդրը տալիս է հարսանեկան նվերներ։

Ամուսնանալով Դարեհի և Արտաքսերքսեսի աղջիկների հետ՝ Ալեքսանդրը իրեն նույնացնում է պարսիկների հետ և այդպիսով ամրապնդում իր դիրքը իր նորաստեղծ կայսրությունում։ Այդժամ նա կարող էր իրեն հայտարարել նախորդ պարսից արքաների օրինական գահաժառանգ։ Նա ցանկանում էր նաև պատվել Հեփեստիոնին՝ նրան դարձնելով իր ։

Սակայն բոլոր մակեդոնացի ազնվականները, որոնք ամուսնացել էին պարսիկ ազնվական կանանց հետ, Ալեքսանդրի մահից հետո բաժանվեցին իրենց պարսիկ կանանցից, բացառություն էին միայն Հեփեստիոնը, որը մահացավ Ալեքսանդրից շուտ, և Սելևկոսը։ Այսպիսով, չնայած Ալեքսանդրի նախադեպին՝ մակեդոնացիները չէին պատրաստվում հավասար իրավունքներ ունենալ պարսիկների հետ։

## Տես նաև
*Ալեքսանդր Մակեդոնացի
*Ալեքսանդր Մակեդոնացու արշավանքներ

## Ծանոթագրություններ

Կատեգորիա:Ալեքսանդր Մակեդոնացի
Կատեգորիա:Հարսանիքներ
Կատեգորիա:Մ.թ.ա. 324
Հելեն Քիմ

**Հելեն Քիմ** (, ), հարավկորեացի քաղաքագետ, ուսուցիչ, սոցիալական ակտիվիստ և ֆեմինիստ։ Կեղծանունն է Վուվոլ (): Քիմը հիմնադրել է «Կորեական ժամանակ» օրաթերթը։

## Կենսագրություն
Քիմը ծնվել է Ինչոն քաղաքում, մեծ, ժամանակակից ընտանիքում։ Նա հաճախել է քրիստոնեական դպրոց։ Սովորել է աղջիկների Իվհա դպրոցում։ Իվհա դպրոցն ավարտելուց հետո 1922 թվականին հիմնադրել է Կորեական ազգային *YWCA Korea* ընկերությունը։ Հետո 1924 թվականին նա գնացել է Վեսլեյան քոլեջ, որտեղ  ստացել է բակալավրի աստիճան, այնուհետև  Բոստոնի համալսարան՝ մագիստրոսի աստիճան փիլիսոփայության բնագավառում, իսկ 1931 թվականին Կոլումբիայի համալսարանում ստացել է փիլիսոփայության դոկտորի աստիճան։

Քիմը հետագայում 1931 թվականին դարձել է *Իվհա* աղջիկների քոլեջի (Ewha College) դեկան։ Իր մահվան տարիներին այս դպրոցը դարձել էր աշխարհի ամենամեծ համալսարանը՝ նախատեսված կանանց համար։

Քիմը ներգրավված էր *Կունվու*-ի () մեջ, որը կանանց ազգային կազմակերպություն էր, նվիրված էր վերջ տալու «կորեական ֆեոդալական գործելակերպին և հավատալիքներին, ինչպես նաև գաղութատիրական սահմանափակումներին": Այնուամենայնիվ, նա երկար չի մնացել կազմակերպության մեջ, քանի որ «չէր ցանկանում աշխատել կանանց հետ, ովքեր մարքսիստներ և սոցիալիստներ էին ":

1945 թվականին Քիմը, Օ-Չը-սըն (), Յու Oք-քյոմը () և Պեկ Նակ-Չունը () կազմել են Կորեայի կրթության հանձնաժողովը։

Այս հանձնաժողովն աշխատում էր Միացյալ Նահանգների հետ կրթության բյուրոյում՝ առաջարկություններ ներկայացնելով դպրոցների և նրանց աշխատակազմի վերաբերյալ։

1948 թվականին Քիմը դարձել է նախագահ Լի Սին Մանի հանրային տեղեկատվության գրասենյակի տնօրեն : 1949-ին նա մասնակցել է ՄԱԿ-ի Գլխավոր Ասամբլեան Բոստոնում։ Որպես հանրային տեղեկատվության գրասենյակի տնօրեն՝ նա խորհուրդ տվեց, որ անհրաժեշտ է անգլերեն թերթ։ Նա ընտրել է թերթի անվանումը՝ որոշելով, որ «Կորեա Թայմս» -ը լավագույն անվանումն է ամբողջ երկիրը ներկայացնելու համար։ Թերթը լույս է տեսել 1950 թվականի նոյեմբերի 1-ին։

## Հակասություններ
Քիմը վիճելի կերպար է, քանի որ ներգրավված էր այնպիսի գործունեությունների մեջ, որոնք Կորեայի ճապոնական օկուպացիայի ժամանակ համարվում էին «ճապոնական»։ Որպես *Իվհա*-ի տնօրեն՝ նա իր դիրքն օգտագործել է ուրիշներին ներշնչելու համար, որպեսզի քաջալերեն իրենց կյանքի տղամարդկանց՝ միանալու ճապոնական բանակի ռազմական նախագծին։ Ինքը Քիմը արդարացրել է իր գործողությունները որպես անհրաժեշտություն, «որպեսզի *Իվհա*-ն բաց լինի գաղութատիրական կոշտ քաղաքականության ներքո», և կարելի է նկատել, որ հետևողական է մեթոդիստական եկեղեցու ուսմունքներին (Քիմի կրոն)։ Քիմը շարունակում է մնալ հակասությունների գործոն, քանի որ նրա կերպարանքով նկարներն այրվում են, և ուսանողները բողոքում են նրա արձանը կանգնեցնելու դեմ։

## Ծանոթագրություններ

## Արտաքին հղումներ
* Helen Kim (1899–1970) : Կոլումբիայի համալսարան
* 김활란:대한민국 학술원 
* Helen Kim

Կատեգորիա:1970 մահեր
Կատեգորիա:20-րդ դարի լրագրողներ
Կատեգորիա:20-րդ դարի կին գրողներ
Կատեգորիա:20-րդ դարի վիպասաններ
Կատեգորիա:Բոստոնի համալսարանի շրջանավարտներ
Կատեգորիա:Գրական կեղծանուններով հայտնի հեղինակներ
Կատեգորիա:Կոլումբիայի համալսարանի շրջանավարտներ
Կատեգորիա:Կորեացի գրողներ
Կատեգորիա:Կորեացի կին գրողներ
Կատեգորիա:Հարավային Կորեայի քաղաքական գործիչներ
Պյութագորիո

**Պյութագորիո** (), հին քաղաք Սամոսի () հնագիտական պեղումնավայր, անտիկ աշխարհի կարևորագույն քաղաքներից մեկը, համանուն կղզու վրա։ Տեղակայված է ժամանակից Պիտագորիոն գյուղի մոտակայքում, որից և ստացել է իր անվանումը։

Հուշարձանի տարածքում տեղակայված են հունական և հռոմեական կառույցներ, ինչպես նաև Էվպալինով թունելը՝ կառուցված Էվպալինի կողմից Մեգարիայից։

Հերայիի տաճարի հետ միասին Պյութագորիոն 1992 թվականին ընդգրկվել է ՅՈՒՆԵՍԿՕ-ի Համաշխարհային օբյեկտների ժառանգության ցանկում։

## Պատմություն
Ամենահին հնագիտական գտածոները թվագրվում են մ․թ․ա․ 4-րդ հազարամյակին, պատկանել է նեոլիթի ժամանակաշրջանին և հայտնաբերվել է Կաստրո (Κάστρο) թմբի վրա, Պիտագորիոնից հարավ-արևմուտք։ Քաղաքը բարգավաճման է հասել մ․ թ․ ա․ 6-րդ դարի կեսերին՝ Պոլիկրատ բռնակալի շնորհիվ։ Կղզու անտառներն օգտագործվել են ձկնորսական և ռազմական նավերի կառուցման համար, ինչը Սամոսին դարձրել է ծովերի տիրուհին։ Պոլիսն ունեցել է հզոր ռազմական նավատորմ և առևտրով է զբաղվել Փոքր Ասիայի և Միաջերկրյածովյան երկրների հետ։ Ստեղծվել է նավի նոր տեսակ՝ 50-թիավոր «սամոսական նավ» (σάμαινα, սամենա) դնչանման ծայրով։ Հիմնադրվել են Սամոսի գաղութները Հոնիայում, Թրակիայում և արևմտյան երկրներում։ Պոլիկրատի օրոք կառուցվել են Հերեյոնը, Հերայի տաճարը, Հերոդոտոսի խոսքերով՝ «մեծագույնը մեզ հայտնի տաճարներից», Էվպալինով թունելը և նավահանգստում ամբարտակը։

Պեղումների շնորհիվ հայտնաբերվել են սալահատակված փողոցներ, խճանկարային հատակով տներ։ Սամոսը մտել էր Հոնիական միության կազմի մեջ։

## Ծանոթագրություններ

Կատեգորիա:Համաշխարհային ժառանգություն Հունաստանում
Կատեգորիա:Հունաստանի տեսարժան վայրեր
Falling (երգ, Հարի Սթայլզ)

**«Falling»** (), անգլիացի երգիչ և երգահան Հարի Սթայլզի երգը։ Թողարկվել է 2020 թվականի մարտի 7-ին Columbia Records լեյբլի միջոցով, որպես նրա երկրորդ՝ «Fine Line» ստուդիական ալբոմի երրորդ սինգլ։

## Երաժշտական տեսահոլովակ
Դեյվ Մեյերսի կողմից նկարահանված երաժշտական տեսահոլովակը թողարկվել է 2020 թվականի փետրվարի 28-ին։ Տեսահոլովակում ցուցադրվում է բնակարանում գտնվող Սթայլզը, իսկ սենյակում դաշնամուր է տեղադրված։ Երբ նա երգում է, սենյակը դանդաղորեն ջրով է լցվում, մինչև, ի վերջո, այն ամբողջովին ջրով է լցվում, իսկ Սթայլզը խեղդվում է։

## Կենդանի կատարում
Սթայլզն առաջին անգամ այս երգը կատարել է 2020 թվականի փետրվարի 18-ին՝ Brit Awards երաժշտական մրցանակաբաշխության ժամանակ։

## Առևտրային հաջողություն
Մեծ Բրիտանիայում երգը դեբյուտ է կատարել 39-րդ հորիզոնականում, դառնալով Սթայլզի՝ թոփ 40-ում ընդգրկված հինգերորդ երգը։ 2020 թվականի մարտին այն զբաղեցրել է 20-րդ հորիզոնականը, դառնալով Սթայլզի՝ թոփ 20-ում ընդգրկված հինգերորդ երգը։ Ապրիլին այն զբաղեցրել է 15-րդ հորիզոնականը։ 2020 թվականի ապրիլին այն արծաթե է հավաստագրվել, դառնալով նման արդյունք գրանցած ալբոմի երգերից չորրորդը։

ԱՄՆ-ում երգը ոսկե է հավաստագրվել, դառնալով Սթայլզի՝ ոսկե հավաստագրում ստացած վեցերորդ սինգլը։

## Չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:Հարի Սթայլզի երգեր
Մեդիչի ընտանիքի վիլլաների ցանկ

Ստորև ներկայացվում է Մեդիչի ընտանիքի վիլլաների ցանկը։ Վիլլաներից շատերը ընդգրկված են  Իտալիայում Համաշխարհային ժառանգության օբյեկտների ցանկում։

## Մեդիչի ընտանիքի վիլլաների ցանկ




## Տես նաև

* Մեդիչիներ
* Վիլլա դ’Էստե
* Իտալիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Գրականություն

**Giardini di Toscana*, prefazione a cura di Mariella Zoppi, Edifir, 2001
*Alidori Laura, *Le dimore dei Medici in Toscana*, Edizioni Polistampa Firenze, 1995
*Lapi Bini Isabella, *Le ville medicee. Guida Completa*, Giunti 2003
*Mignani Daniela, *Le Ville Medicee di Giusto Utens*, Arnaud, 1993
*Guido Rebecchini, *Le ville dei Medici da [[Firenze]] a [[Roma]]*, Istituto Poligrafico e Zecca dello Stato: Libreria dello Stato, 2008
* 
* Тучков И.И. Genius loci: вилла д’Эсте в Тиволи // Искусство и культура Италии в эпоху Возрождения и Просвещения. М., 1997. С. 177-190.
* Barisi I. Villa d’Este. Roma: De Luca, 2003. - ISBN 88-8016-515-1.

## Արտաքին հղումներ

*LA VITA NELLE VILLE E NEI GIARDINI MEDICEI Ieri come oggi: luoghi di pace, di divertimento e di godimento
*VillasM
*Una firma per l’Italia
* Официальный сайт виллы  
* Статья Ольги Петровой
* Музыка виллы д’Эсте
* Статья с сайта «Ландшафтный дизайн»

Կատեգորիա:Համաշխարհային ժառանգություն Իտալիայում
Կատեգորիա:Իտալիայի զբոսայգիներ
Կատեգորիա:Տոսկանա
Կատեգորիա:Իտալիայի շենքեր և կառույցներ
Կատեգորիա:Իտալիայի թանգարաններ
Կատեգորիա:Վերածննդի ճարտարապետություն
Կատեգորիա:Իտալիայի պալատներ
Աննետ Ֆունիչելլո

**Աննետ Ջոանն Ֆունիչելլո** (, ), ամերիկյան դերասանուհի, սցենարիստ, կինոպրոդյուսեր և երգչուհի։ Խաղացել է, գրել է սցենար, եղել 35 ֆիլմի ու հեռուստասերիալի պրոդյուսեր, իսկ 1993 թվականին կինոարտադրության մեջ ունեցած ավանդի համար դերասանուհին արժանացել է աստղի՝ Հոլիվուդի Փառքի ծառուղում։

## Կենսագրություն
մինի|Ֆունիչելոն Միկի Մաուսի ակումբում |alt=
Աննետ Ջոանն Ֆունիչելլոն ծնվել է 1942 թվականի հոկտեմբերի 22-ին Նյու-Յուրքի նահանգ Յուտիկայում, իտալական ծագումով Ջոզեֆ Ֆունիչելոյի (1916-2009) և Վիրջինիա Ջին Ֆունիչելոյի ընտանիքում։ Աննետտն ուներ երկու եղբայր՝ Ջոուի Ֆունիչելոն և Մայքլ Ֆունիչելոն։ Երբ Ֆունիչելոն 4 տարեկան էր, երբ նրա ընտանիքը տեղափոխվեց Հարավային Կալիֆոռնիա։

## Անձնական կյանք
ձախից|մինի|Ֆունիչելոն և Ռիչարդ Թայլերը
1965-1983 թվականներին Անետն ամուսնացել է քաստինգի տնօրեն Ջեք Գիլարդի հետ (ծնվ. 1930): Այդ ամուսնությունից  Ֆունիչելլոն ունենում է երեք երեխա՝ դուստրը Ջինա Գիլարդին և երկու որդիները՝ Ջեք Ս.Գիլարդի-կրտսերը և Ջեյսոն Մայքլ Գիլարդին։

1986-2013 թվականներին (մինչև իր մահը) Աննետն ամուսնացած է եղել ձիավարության մարզիչ Գլեն Հոլթի հետ։

## Հիվանդություն և մահ
մինի
ձախից|մինի
1987 թվականի սկզբին Աննետի մոտ գլխապտույտ է սկսվում, սակայն նա թաքցնում է իր այն ընտանիքից և ընկերներից։ 1992 թվականին Ֆունիչելոն հայտարարում է, որ տառապում է ցրված սկլերոզ հիվանդությամբ։ 2004 թվականին նա դադարել է քայլել, 2009 թվականին խոսել, իսկ 2013 թվականի ապրիլի 8-ին մահացել է 71 տարեկանում։

## Ծանոթագրություններ

## Արտաքին հղումներ

Կատեգորիա:Սցենարիստներ այբբենական կարգով
Կատեգորիա:Ամերիկացի սցենարիստներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի երգիչներ
Կատեգորիա:Ամերիկացի փոփ երգիչներ
Կատեգորիա:Հոլիվուդյան փառքի ծառուղի
Կատեգորիա:Ամերիկացի կինոդերասանուհիներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի դերասանուհիներ
Կատեգորիա:Կին ինքնակենսագիրներ
Կատեգորիա:Ամերիկացի փոփ երգչուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի երեխա դերասանուհիներ
Մոդեռնի համաշխարհային օր

**Մոդեռնի համաշխարհային օր**  (), ամենամյա տոն, որը նշվում է հունիսի 10-ին։ Ստեղծվել է մոդեռն ոճի արվեստը ճարտարապետության, գեղանկարչության, պոեզիայի, երաժշտության և այլ ոլորտներում խթանելու, ինչպես նաև նրա ժառանգությունը պահպանելու համար։ Այս օրն անցկացվում են ցուցահանդեսներ, լուսանկարչական մրցույթներ, էքսկուրսիաներ, ընթերցումներ։

## Տոնի պատմություն
Մոդեռնի առաջին միջազգային օրվա գաղափարը բխել է Հունգարիայից, որտեղ 2013 թվականին այն անցկացվել է Բուդապեշտի կիրառական արվեստի թանգարանում «Szecessziós Magazin» ամսագրի նախաձեռնությամբ։ Այդ ժամանակից ի վեր՝ Մոդեռնի ամենամյա օրն անցկացվում է Եվրոպական «Réseau Art Nouveau Network» (Բրյուսել) և «Art Nouveau European Route» (Բարսելոնա) շարժումների աջակցությամբ։ Անցկացման օր է ընտրվել հունիսի 10-ը, քանի որ այդ օրը մահացել են մոդեռն ոճի երկու նշանավոր ներկայացուցիչներ՝ Անտոնիո Գաուդին և Էդեն Լեհները։

## Յուրահատկություններ
* 2013 թվականին անցկացված մոդեռնի առաջին միջազգային օրն արդեն միջազգային էր բառի բուն իմաստով և ներառում էր միջոցառումներ Հունգարիայում, Պորտուգալիայում, Ֆինլանդիայում, Լեհաստանում, Խորվաթիայում, Մեծ Բրիտանիայում, Շվեդիայում, Իսպանիայում, Բելգիայում, Գերմանիայում, Նիդերլանդներում։
* 2018 թվականին օրը նվիրված էր սիրելի ճարտարապետներին։ Առաջին անգամ միջոցառումներն անցկացվել են Ռուսաստանում՝ Տամբով քաղաքում։
* 2019 թվականին օրը նվիրված էր սանդուղքներին։ Օրվա պաշտպանությանը ելույթ է ունեցել Եվրոպական ժառանգության միությունը։
* 2020 թվականին օրը նվիրված է վիտրաժներին։

## Ծանոթագրություններ

## Արտաքին հղումներ
* Szecesszios Magazin
* «Réseau Art Nouveau Network» շարժման կայք

Կատեգորիա:2013 հիմնադրումներ
Կատեգորիա:Հիմնադրումներ Հունգարիայում
Կատեգորիա:Հունիս
Կատեգորիա:Միջազգային օրեր
Կատեգորիա:Մոդեռն
Կատեգորիա:Ոչ պաշտոնական տոներ
Վիա Ջուզեպպե Գարիբալդի (փողոց)

**Վիա Ջուզեպպե Գարիբալդի**, փողոց պատմական Ջենովա քաղաքի  կենտրոնական հատվածում` հյուսիսարևմտյան Իտալիայում։ Հայտնի է իր հնագույն պալատներով։ 2006 թվականին ընդգրկվել է Իտալիայում Համաշխարհային ժառանգության օբյեկտների ցանկում:

## Պատմություն
Փողոցի կառուցմանը հավանություն էր տրվել 1550 թվականին, իսկ կառուցապատման աշխատանքները սկսվել են 1558 թվականին (ավարտվել՝ 1583 թվականին)։ Սկզբնապես անվանվել է *Ստրադա Մաջջիորե* կամ *Ստրադա Նուովա*։ 1882 թվականին փողոցը անվանափոխվել է ի պատիվ իտալացի գեներալ Ջուզեպպե Գարիբալդիի, որն իր մեծ դերն է ունեցել ժամանակակից Իտալիայի պատմության մեջ։

Փողոցը 250 մետր երկարություն և 7.5 մետր լայնություն ունի։

## ՅՈՒՆԵՍԿՕ-յի համաշխարհային ժառանգությունում ընդգրկված պալատների ցանկը

## Պատկերասրահ

File:Genova Via Garibaldi noc.jpg|Ջենովա, Վիա Գարիբալդի փողոց
File:Via Garibaldi Genova.JPG|Ջենովա, Վիա Գարիբալդի փողոց
File:Genova Via Garibaldi.jpg|Ջենովա, Վիա Գարիբալդի փողոց
File:Via Garibaldi di notte (Genova).jpg|Ջենովա, Վիա Գարիբալդի փողոց
File:Genoa (9).jpg|Ջենովա, Վիա Գարիբալդի փողոց
File:Angolo di Palazzo Bianco.JPG|Ջենովա, Վիա Գարիբալդի փողոց


## Ծանոթագրություններ

## Գրականություն
* Fiorella Caraceni (1992), *Una strada rinascimentale: via Garibaldi a Genova*, Genova, SAGEP
* Giorgio Doria (1995), *Nobiltà e investimenti a Genova in Età moderna*, Genova
* Gioconda Pomella (2007), *Guida Completa ai Palazzi dei Rolli Genova*, Genova, De Ferrari Editore()
* Mauro Quercioli (2008), *I Palazzi dei Rolli di Genova*, Roma, Libreria dello Stato ()
* Fiorella Caraceni Poleggi (2001), Palazzi Antichi e Moderni di Genova raccolti e disegnati da Pietro Paolo Rubens (1652), Genova, Tormena Editore ()
* Mario Labò (2003), I palazzi di Genova di P.P. Rubens, Genova, Nuova Editrice Genovese

## Տես նաև
* Ջենովայի հանրապետություն
* Ջենովա
* Վիա Բալբի
* Իտալիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Արտաքին հղումներ
* Palazzi dei Rolli - Unesco World Heritage 
* POCKET GUIDE TO GENOAquick guide to discover the city 

Կատեգորիա:Իտալիայի զբոսայգիներ
Կատեգորիա:Իտալիայի թանգարաններ
Կատեգորիա:Իտալիայի շենքեր և կառույցներ
Կատեգորիա:Իտալիայի պալատներ
Կատեգորիա:Համաշխարհային ժառանգություն Իտալիայում
Կատեգորիա:Ջենովա
Կատեգորիա:Վերածննդի ճարտարապետություն
Փոլ Ֆարմեր

**Փոլ Ֆարմեր**, ( , ), ամերիկացի բժիշկ-մարդաբան, բժիշկ, հասարակական գործիչ, առողջապահության ոլորտում միջազգային փորձագետ։ Հայտնի է աղքատ երկրներում բժշկական օգնություն ցուցաբերելու իր գործունեությամբ, առաջին հերթին Հայիթիում, հանդիսանում է բարեգործական կազմակերպության հիմնադիր։ Առողջապահության ոլորտում սոցիալական անհավասարությունների հետազոտող է։ Հարվարդի համալսարանի և Հարվարդի բժշկական դպրոցի պրոֆեսոր է, ՄԱԿ-ի գլխավոր գլխավոր քարտուղարի
հատուկ խորհրդական։ ԱՄՆ-ի ազգային բժշկական ակադեմիայի և Ամերիկյան փիլիսոփայական ընկերության  անդամ է։ Պարգևատրվել է ԱՄՆ Գիտությունների ազգային ակադեմիայի կողմից։ 2021 թ. ապրիլի 24-ին բժիշկ Ֆարմերը հայտարարվել է «Ավրորայի» հերոս՝ ի ճանաչումն «Առողջապահական գործընկերներ» միջազգային շահույթ չհետապնդող կազմակերպության հետ իր կատարած աշխատանքի։

## Կենսագրություն
Մեծացել է Ֆլորիդայում։ Գերազանցությամբ ավարտել է Դյուկի համալսարանը (1982)։ Բժշկական և փիլիսոփայական գիտությունների դոկտորի կոչումը՛մարդաբանության ասպարեզում, ստացել է 1990 թվականին համապատասխանաբար Հարվարդի բժշկական դպրոցում և Հարվարդի համալսարանում։ 2009 թվականից  հանդիսացել  է ՄԱԿ-ի կողմից հատուկ պատվիրակի տեղակալ Հայիթիում և մասնակցել է Հայիթիում 2010 թվականին տեղի ունեցած երկրաշարժից հետո պետության վերականգնման աշխատաքներին։

2010 թվականից սկսած հանդիսանում է Հարվարդի համալսարանի պրոֆեսոր, «Health and Human Rights» ամսագրի գլխավոր խմբագիր և ԱՄՆ-ի գիտության և մշակույթի ազգային ակադեմիայի անդամ։

## Անձնական կյանքը
1996 թվականին ամուսնացել է Դիդի Բերթրանդի հետ։ Ունի մեկ աղջիկ, որը մոր հետ տեղափոխվել է Փարիզ։ Եղբայրը՝ Ջեյֆ Ֆարմերը, պրոֆեսիոնալ ըմբշամարտիկ է։ Հայրը մահացել է 49 տարեկան հասակում։ Այդ ժամանակ Փոլը 25 տարեկան էր։ Փոլ Ֆարմերը հայտնի է որպես մարդ, որը բուժում է աշխարհը։

## Պարգևներ
* Մակ Արթուրի թոշակ (1993)
* Jimmy and Rosalynn Carter Humanitarian Award (2006)
* Социальный предприниматель 2008 года, Фонд Сколла
* S. Roger Horchow Award (2010)
* Washburn Award, Музей науки Бостона]] (2016)
*  Society for Applied Anthropology (2016)
* Public Welfare Medal — наипрестижнейшая награда НАН США (2018)
* Dr. Nathan Davis International Award in Medicine, Американская медицинская ассоциация
* Peace Abbey Courage of Conscience Award (2018):

## Ծանոթագրություններ

Կատեգորիա:21-րդ դարի ամերիկացի տղամարդ գրողներ
Կատեգորիա:ԱՄՆ-ի իրավապաշտպաններ
Կատեգորիա:Ամերիկացի բժիշկներ
Կատեգորիա:Ամերիկացի հասարակական գործիչներ
Կատեգորիա:Ամերիկացի մարդաբաններ
Կատեգորիա:Ամերիկյան փիլիսոփայական ընկերության անդամներ
Կատեգորիա:Բժշկական գիտությունների դոկտորներ
Կատեգորիա:Դյուկի համալսարանի շրջանավարտներ
Կատեգորիա:Հարվարդի համալսարանի դասախոսներ
Կատեգորիա:Հարվարդի համալսարանի շրջանավարտներ
Կատեգորիա:Փիլիսոփայական գիտությունների դոկտորներ